b'\n_START_ARTICLE_\nHekatomnidi\n_START_PARAGRAPH_\nHekatomnidi ali Hekatomnidska dinastija so bili vladarji perzijske satrapije Karije in okoli\xc5\xa1kih pokrajin, ki so vladali pribli\xc5\xbeno od 395 pr. n. \xc5\xa1t. do 334 pr. n. \xc5\xa1t.._NEWLINE_Uradno so bili satrapi perzijskega Ahemenidskega cesarstva, vendar so bili zelo samostojni in so ustanovili svojo dinastijo. Njen ustanovitelj je bil Hekatomen. Prvi sede\xc5\xbe dinastije je bil v Milasi, sedanjem Milasu, Tur\xc4\x8dija, potem pa ga je Mavzol preselil v Halikarnas, sedanji Bodrum, Tur\xc4\x8dija._NEWLINE_Hekatomen je imel pet otrok. Vsi so ga nasledili na polo\xc5\xbeaju satrapa. Dinastija je znana po porokah med bratoma in sestrama, s \xc4\x8dimer naj bi ohranili mo\xc4\x8d dinastije znotraj dru\xc5\xbeine._NEWLINE_Dinastija je ugasnila s prihodom Aleksandra Velikega. Aleksander je za satrapinjo imenoval odstavljeno Mavzolovo mlaj\xc5\xa1o h\xc4\x8derko Ado, ona pa ga je v zameno posinovila in s tem nanj prenesla vladarske pravice v Kariji._NEWLINE_Najbolj znan spomenik, ki ga je dinastija zapustila, je Mavzolov Mavzolej v Halikarnasu, ki ga je dala zgraditi njegova \xc5\xbeena, sestra in naslednica Artemizija II..'